CELEX: 62016TN0387
Language: el
Date: 2016-07-20 00:00:00
Title: Υπόθεση T-387/16: Προσφυγή της 20ής Ιουλίου 2016 — Terna κατά Επιτροπής

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/31
            
         Προσφυγή της 20ής Ιουλίου 2016 — Terna κατά Επιτροπής
   (Υπόθεση T-387/16)
   (2016/C 326/54)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Terna — Rete elettrica nazionale SpA (Ρώμη, Ιταλία) (εκπρόσωποι: A. Police, L. Di Via, F. Degni, F. Covone, D. Carria, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               ως κύριο αίτημα, να ακυρώσει την απόφαση της Ευρωπαϊκής Επιτροπής — Γενική Διεύθυνση Κινητικότητας και Μεταφορών (Γενική Διεύθυνση Ενέργειας — SRD.3 — Χρηματοοικονομική Διαχείριση), με αριθμό ENER/SRD.3/JCM/cID(2016)2952913, της 23ης Μαΐου 2016, αμιγώς επιβεβαιωτική της προγενέστερης αποφάσεως Move.srd.3.dir(2015)2669621 της 6ης Ιουλίου 2015, καθώς και την απόφαση της Ευρωπαϊκής Επιτροπής — Γενική Διεύθυνση Κινητικότητας και Μεταφορών (Γενική Διεύθυνση Ενέργειας — SRD.3 — Χρηματοοικονομική Διαχείριση), με αριθ. SRD.3/JCM/cl/D(2016)4477388 της 14ης Ιουνίου 2016, με την οποία διαβιβάζεται το χρεωστικό σημείωμα με αριθμό 3241608548 που διατάσσει την πληρωμή του ποσού των 494 871,39 ευρώ έως τις 28 Ιουλίου 2016, ακυρώνοντας κατά συνέπεια την απόφαση της Ευρωπαϊκής Επιτροπής — Γενική Διεύθυνση Κινητικότητας και Μεταφορών (Γενική Διεύθυνση Ενέργειας — SRD.3 — Χρηματοοικονομική Διαχείριση), με αριθ. Move.srd3.dir(2015)2669621 της 6ης Ιουλίου 2015, κατά το μέρος που εξαιρείται η επιστροφή των δαπανών που πραγματοποίησε η Terna σε σχέση με τα έργα αριθ. 2009-E255/09-ENER/09-TEN-E-564583 και αριθ. 2007-E221/07/2007-TREN/07/TEN-E-S07.91403, και επιβάλλεται υποχρέωση επιστροφής των ποσών που χορηγήθηκαν σε σχέση με τα προαναφερθέντα έργα, όπως αναφέρεται στον συνημμένο στην προσβαλλόμενη πράξη πίνακα·
            
         
               —
            
            
               επικουρικώς, να ακυρώσει την απόφαση της Ευρωπαϊκής Επιτροπής — Γενική Διεύθυνση Κινητικότητας και Μεταφορών, με αριθμό ENER/SRD.3/JCM/cID (2016)2952913 της 23ης Μαΐου 2016, μαζί με την απόφαση της Ευρωπαϊκής Επιτροπής — Γενική Διεύθυνση Κινητικότητας και Μεταφορών, με αριθ. Move.srd3.dir(2015)2669621 της 6ης Ιουλίου 2015, κατά το μέρος που η επιστροφή των δαπανών τις οποίες πραγματοποίησε η Terna σε σχέση με τα έργα αριθ. 2009-E255/09-ENER/09-TEN-E-SI2.564583 και αριθ. 2007-E221/07/2007-TREN/07/TEN-E-S07.91.403 δεν μειώνεται μόνον σε συνάρτηση με τα κέρδη που πραγματοποίησε η CESI.
            
         
      Λόγοι και κύρια επιχειρήματα
   
   Οι προσβαλλόμενες στην παρούσα υπόθεση πράξεις έχουν χαρακτήρα αμιγώς επιβεβαιωτικό των προγενέστερων αποφάσεων της Επιτροπής, τις οποίες έχει ήδη προσβάλει εμπρόθεσμα η προσφεύγουσα με προσφυγή που άσκησε ενώπιον του Γενικού Δικαστηρίου στην εκκρεμή υπόθεση T-544/15.
   Οι λόγοι και τα κύρια επιχειρήματα είναι οι προβληθέντες στην εν λόγω υπόθεση.